[{"text_idx": "#000028", "text": "\u201cDysgais gryn dipyn am goginio gan fy rhieni a fy neiniau, felly pan oeddwn i\u2019n fyfyriwr, byddwn i\u2019n coginio a phobi ar gyfer fy nghydletywyr. Yna, yn ystod gwyliau\u2019r haf, teithiais i wlad Thai, Malaysia a\u2019r Eidal, ac fe ddylanwadodd y profiadau hynny ar arddull fy nghoginio yn fawr. Mae\u2019r ffefrynnau fel Cyri Thai Gwyrdd a risoto yn dal i blesio \u2013 heb anghofio\u2019r pethau melys, fel fflapjacs, cacen llus a lemwn, a chrempogau! Roedd pawb yn edrych ymlaen at ddydd Mawrth Ynyd yn ein ty\u0302 ni."}, {"text_idx": "#000029", "text": "Roedd fy amser yma ym Mhrifysgol Caerdydd yn sicr wedi helpu datblygiad fy arddull coginio, a rhoi\u2019r hyder imi wneud cais ar gyfer y rhaglen boblogaidd."}, {"text_idx": "#000030", "text": "Dywedodd Beca fod cyrraedd rownd derfynol y Great British Bake Off yn 2013 wedi \u201cnewid fy mywyd\u201d. \u201cErs hynny, dwi wedi cael pedair cyfres goginio ar y teledu ac rwy\u2019n dechrau ysgrifennu fy ail lyfr.\u201d"}, {"text_idx": "#000031", "text": "Yn dal i fyw yng Nghaerdydd, mae hi wedi ei chyffroi gan y newidiadau sydd yn digwydd i\u2019r diwydiant bwyd yn y ddinas. \u201cDwi ddim yn credu bod yna amser gwell wedi bod er mwyn gwneud fy swydd yma!\u201d"}, {"text_idx": "#000032", "text": "Rhowch gynnig ar rysait wych Beca ar gyfer Pice ar y maen siocled gwyn, mafon a cardamom:"}]